Mondások

Gyűjtötte és összeállította:
Dr. Hernádi László Mihály

PÉCS
2019

Marci fiamnak és Vince unokámnak sok szeretettel

Nem mindig lehet megtenni azt, amit kell,
de mindig meg kell tenni azt, amit lehet.
(Bethlen Gábor fejedelem)

A fantáziát kárpótlásul kaptuk mindazért, amik nem vagyunk,
a humorérzéket pedig vigaszképpen azért, amik vagyunk.
(gróf Széchenyi Zsigmond)

Egy anyának húsz évig tart, míg férfit farag a fiából,
aztán egy másik nő húsz perc alatt hülyét csinál belőle.
(Robert Frost)

Az a baj a szocialistákkal, hogy előbb-utóbb
kifogynak a mások pénzéből.
(Margaret Thatcher)

Aki húszévesen nem kommunista, annak nincs szíve,
aki harmincévesen kommunista, annak nincs esze.
(George Bernard Shaw)

Isten megteremtette a férfit, és megpihent. Később
Isten megteremtette a nőt, és azóta nem pihen senki.
(ismeretlen szerző)

Az életet nem a lélegzetvételek számával mérjük, hanem 
azokkal a pillanatokkal, amikor elakad a lélegzeted.
(George Carlin)

Panaszkodtam, hogy nincs cipőm, amíg nem
találkoztam olyannal, akinek nincs lába.
(perzsa mondás)

A humor az emberek közötti legrövidebb távolság.
(Harvey Mindess)

Bevezetés
Gyermekkorom óta lelkes gyűjtője vagyok az anekdotáknak, vicceknek, bölcsességeknek, gondolatoknak és mondásoknak. Idővel szép kis gyűjtemény kerekedett mindegyikből. Ezekhez jöttek még a saját verseim. Számuk 150 körül van. Egyre inkább hatalmába kerített a szándék, hogy mindegyiket közkinccsé tegyem. Ezért útjukra indítottam a Fehér Füzeteket, amelyek a következő rendben követték egymást.
1. Anekdoták, viccek – és kisebb írásaim. Kódex ny. : Pécs, 2015. 88 p. 200 tétel.
2. Viccek, mormogásaim – és egyéb apróságok. Kódex ny. : Pécs, 2016. 84 p. 150 tétel.
3. Gördülő kavicsok. – Verseim. Kódex ny. : Pécs, 2016. 57 p. 102 vers.
4. Kaleidoszkóp – és visszaemlékezések. Kódex ny. : Pécs, 2017. 81 p. 150 tétel.
5. Morzsák, viccek – és visszaemlékezések. Kódex ny. : Pécs 2019. 75 p. 200 tétel + 2 függelék.
6. Válogatott versek. Kódex ny. : Pécs, 2019. 66 p. 114 vers.
7. Mondások. Kódex ny. : Pécs, 2020. 76 p. (Kiadás alatt.)
A mai napig így állok a Fehér Füzetekkel. Nem tudom, lesz-e még folytatás. Talán. Mindegyiket jó szívvel ajánlom kedves olvasóimnak, mert amellett, hogy elgondolkodtatnak, fölvidámítanak és nemesebbé, gazdagabbá (ez az igazi gazdagság!) és jobbá lenni segítik az embert. Bármelyik füzettel kapcsolatban szívesen várom véleményüket a következő telefonszámon és e-mail címen: +3630-256-4940, vagy +3670-567-1311; hernadi@lib.pte.hu
Pécs, 2020. július 3.			Dr. Hernádi László Mihály

Adenauer, Konrad
Úgy fogadd el a másikat, amint van, mert belőle nincsen más.

Agee, James
Minden gyermekben, aki megszületett, mindegy, milyen körülmények között s milyen szülőktől, az emberiség lehetőségei születtek újra; s vele újból mindnyájunk szörnyű felelőssége az emberi élet iránt.

ajándék
Nincs nagyobb ajándék, mit ember embernek adhat, mint a tudás és a szeretet.

Albee, Edward
A beteg társadalmi közszellem legcsalhatatlanabb jele mindig a humorérzék hiánya.

Alkman
Tapasztalat a bölcsesség kezdete.

alkoholizmus
Alkoholista az az ember, aki a bort tisztán szereti, a pálinkát meg piszkosul.
Az alkoholizmus nem más, mint örökös harc a másnaposság ellen.

Andersen, Hans Christian
Egyszer fönn, egyszer lenn – ilyen a világ sora... Föl meg le, le meg föl – ezt bizony a legtöbb ember megpróbálja. A végén aztán valamennyien toronyőrök leszünk, s a magasból szemléljük az élet minden dolgát.
Nincs a rokonnál dühödtebb ellenség.

angol sírfelirat
Itt nyugszik Joe Smith, aki embernek született, és kereskedőként halt meg.

Apáczai Csere János
Senki az tudományban felső polcra nem hág, ha az futó idővel igen okosan nem él.

Apáthy István
Ha valaki a cél felé haladtomban utamat állja, kikerülöm mindannyiszor, valameddig a kerülő úton ismét célom felé haladhatok; de félretolom, ha oly keskeny az út, hogy nem lehet kikerülnöm. Vissza nem fordulok. Ne üzenjünk mi sem harcot senkinek, csak szabad utat kérjünk az emberi gondolkodásnak vámtalan országútján. Ne törjünk be senkinek kertjeibe, de emeljük föl bátran az úton keresztbe tett sorompókat.

Apponyi Albert gróf
Önök most megásták Magyarország sírját, de Magyarország ott lesz mindezen országok temetésén.

Aquaviva, Claudio
Keményen a lényegben, szelíden a kivitelben.

arab mondás
Ne szólalj meg, csak akkor, ha az, amit mondani akarsz, szebb, mint a csend.

Arany László
Aranyat tojó tyúk a jövő, de dőre
Kézzel ne vágd fel a begyét előre.

aranyhal
Az aranyhal egy meggazdagodott szardínia.

Arisztophanész
Mindenütt hazánk van, hol jól megy sorunk.
Jelenlévőket dicsérni a hízelgés jele.

Arisztotelész
A műveltség jó sorsban ékesség, balsorsban menedék.
Akiket megvetünk, azok előtt nem szégyelljük magunkat.
Aki valódi megismerést akar, annak előbb helyes módon kételkednie kell.

Armstrong, Neil
Kis lépés egy embernek, de hatalmas ugrás az emberiségnek.
Sok szerencsét, Mr. Gorsky! – Armstrong titokzatos mondatának magyarázata: gyerekkorában egyszer baseball-t játszott egyik barátjával az udvaron. A labda a szomszéd fürdőszoba ablakához repült. A szomszédban Mr. és Mrs. Gorsky lakott. Amint a gyermek Armstrong lehajolt az ablak előtt, hogy felvegye a labdát, a következő mondatok ütötték meg a fülét: – Orális szex! – kiabálta Mrs. Gorsky. – Orális szexet akarsz?! Majd akkor, ha a szomszéd kölyök felmegy a Holdra! – Az anekdotát állítólag Buddy Hackett komikus találta ki.

Arnold, Matthew
Magyar! Te váltsd meg az emberiséget!
Idézd föl lánctörő hősök korát,
Szülessen újjá ez a holt világ!

Arrabal, Fernando
Élni tudni annyi, mint nevetni a halálon és meghalni a röhögéstől.

Augustinus, Aurelius (Hippói Szent Ágoston)
Tedd meg, ami tőled telik, és kérjed azt, amire gyönge vagy.

Aulich Lajos
Szolgáltam, szolgáltam, mindig csak szolgáltam. És halálommal is szolgálni fogok. Forrón szeretett magyar népem és hazám, tudom, megértik ezt a szolgálatot.

Aurelius, Marcus
Nézz a lelked mélyébe! Bensődben van a jó kútfeje, ha folyton mélyíted, folyton buzoghat.

babiloni mondás
Ha céljaidat alacsonyabbra tűzöd, az Igazság útjáról letérsz!

Babits Mihály
Hiszek a harcban, az észérvek harcában a vakerők ellen.

Balbus, Cornelius Lucius
Erkölcseiddel tündökölj, s ne a vagyonoddal.
Gyakran a nagy tolvajok büntetik meg a kisebbeket.
A hallgatást ritkán, a beszédet gyakran megbánjuk.

Balzac, Honoré de
Az egyén nem köteles bölcsebbnek lenni egy egész nemzetnél.
Az emlékezés megszépíti az életet, de a felejtés teszi elviselhetővé.
Irtózom a csúfolódástól: elfonnyasztja a szívet és megdermeszti az érzelmeket.
Az élet kombinációk sorozata, s e kombinációkat folytonosan tanulmányozni kell, szemmel kell követni, ha az ember meg akarja tartani kedvező helyzetét.
A rossz mindig feltűnő hangon beszél, felkölti és bámulattal tölti el a közönséges lelket, viszont a jó néma csendben dolgozik.
A szerelem olyan, mint a szél. Az ember sohasem tudja, hogy honnan támad rá.

Bamm, Peter
Ameddig az emberek azt gondolják, hogy az állatok nem éreznek, addig az állatoknak azt kell érezniük, hogy az emberek nem gondolkodnak.

Bauer, Gérard
A hang az ember második arca.

Baxbaum, Martin
Ha valakiről azt hiszed, hogy a tenyeredből eszik, nem árt, ha megszámolod az ujjaidat.

Beaumarchais, Pierre-Augustin Caron de
Középszerűség és csúszás-mászás, fölfelé ez az út mindenhova!

Beethoven, Ludwig van
Az emberélet keresztjei olyanok, mint a kottában a keresztek: felemelnek.
A gyűlölet magától visszaszáll azokra, akik táplálják.

Behrens, Erna
Időskorban az emlékeknek olyan értékük van, mint fiatalkorban az álmoknak.

Benedetti, Mario
Aki az igazságot nem ismeri, az csak buta. Aki azonban ismeri, de mégis letagadja, az gazember.

Bennett, Arnold
A kockázat az élet esszenciája, a teljes biztonság egyenlő a halállal.

Bergson, Henri
Gondolkozz, mint a cselekvés embere, cselekedj, mint gondolkodó!

Berlioz, Hector
Az idő, mondják, nagy tanítómester. Csak az a baj, hogy megöli a tanítványait.

Bersot, Ernest
Az élet csak egy pillanat. De ez a pillanat elég, hogy örökkévaló dolgokat cselekedjünk.

Berze Nagy János
Az emberi lélekbe fektetett hagyomány olyan örök marad, mint maga az ember.

Berzsenyi Dániel
A bölcs boldog mindenütt, mert ő magával hordja kincseit.

Bessenyei György
Soha a földnek golyóbisán egy nemzet sem tehette addig magáévá a bölcsességet, mélységet, valameddig a tudományokat a maga anyanyelvébe bé nem húzta. Minden nemzet a maga nyelvén lett tudós, de idegenben sohasem.

Bethlen Gábor fejedelem
Nem mindig lehet megtenni azt, amit kell, de mindig meg kell tenni azt, amit lehet.

Biran, Olive
A barátság nem első látásra születik, hanem felépül, ha van miből.

Bismark, Otto von
Az emberek legtöbbet vadászat után, udvarlás közben és választások előtt hazudnak.

biztonsági öv
A biztonsági öv még mindig nem korlátoz annyira a mozgásban, mint a tolószék.

Blaga, Lucian
Ha boldog akarsz lenni, tűzz ki magad elé bármilyen célt, csak egyet ne: a boldogságot.

Blake, William
Aki nem szereti haragodat, gyűlölni fogja mosolyodat is.

Boccaccio, Giovanni
Nem dicsősége a sasnak, ha legyőzi a galambot.

Bolyai János
Semmit se szeressek félig csinálni, vagyis a tökély előtt megelégedni.

Bonaventura, Szent
Ahová az értelem nem hatol be, oda eljut az érzés.

Bory Jenő
A játék a gyermekek művészete, és a művészet a felnőttek játéka.

Börne, Ludwig
Ha a természetnek annyi törvénye volna, mint az államnak, az isten sem tudna felette uralkodni.
Az a körülmény, hogy ellenségeink vannak, meggyőzően bizonyítja, hogy vannak érdemeink.
Minden ember szereti a szabadságot. Az igaz ember mindenki számára kívánja azt, az igaztalan csak a maga számára.

Branch-Cabell, James
Az optimista azt gondolja, hogy minden világ legjobbikában élünk. A pesszimista meg attól fél, hogy ez igaz.

Braque, George
Az igazság létezik. Csak a hazugságot találják ki.

Brassai Sámuel
Többet ér egy hibának a kiküszöbölése, mint egy igazságnak a fölfedezése, mert az igazság előbb-utóbb kipattan, a meghagyott hiba ellenben folyton ront, megtéveszt, árt.

Braun, Wernher von (SS-Sturmbannführer, [őrnagy])
Az alapkutatás az, amit akkor csinálunk, amikor nem tudjuk, hogy mit csinálunk.
A Gemini rakéta tulajdonképpen egy V2 volt, csak lepucoltuk róla a horogkeresztet.

Brontë, Charlott
Az élet túlságosan rövid ahhoz, hogy huzamosabb időn át haragudjunk az emberekre, és mindent elraktározzunk, ami fáj.

Brontë, Emily
Egy értelmes ember elég jó társaság önmagának.

Bruno, Giordano
Jobb a méltó és hősies halál, mint a méltatlan és aljas győzelem.

Burke, Edmund
A gonosz diadalához csak annyi kell, hogy a jók tétlenek maradjanak.

Busch, Wilhelm
Az irigység az elismerés legőszintébb formája.

Butler, Samuel
Az élet annak hosszú folyamata, ahogy az ember egyre jobban elfárad.
Az útonállók azt mondják: „Pénzt vagy életet.” A nők pedig mindkettőt akarják.

Caesar, Caius Iulius
Ó, Cato, irigylem tőled halálodat, ahogy te is irigyelted tőlem életemet!

Camus, Albert
Inkább állva meghalni, mint térden állva élni.
A magyar vér oly nagy értéke Európának és a szabadságnak, hogy óvnunk kell minden cseppjét.

Carlin, George
Az életet nem a lélegzetvételek számával mérjük, hanem azokkal a pillanatokkal, amikor elakad a lélegzeted.

Carlyle, Thomas
A zene által percekig beletekinthetünk a végtelenségbe.

Carnegie, Dale
Két hónap alatt több barátot szerezhetsz, ha őszintén érdeklődsz mások iránt, mint két év alatt, ha arra törekszel, hogy mások érdeklődjenek irántad.

Caruso, Enrico
Azért vagyok nagy énekes, mert agglegény maradtam.

Cassiodorus, Flavius Magnus Aurelius
Őseid emlékét éjjel-nappal idézd fel, kutasd néped bölcsőjét, őrizd meg a történt tények és évkönyvek okmányait, mert nem szép dolog az, ha saját hazádban, mint idegen jársz.

Cato Minor, Marcus Portius
Azzal, ha te sohasem vizsgálod, hogy ki milyen ősök sarja, ha lelked nemes, bölcsek módjára cselekszel.
Gyanakvással tele, kinek rossz a lelkiismerete.

Cavett, Robert
Még sosem élt a világon ember, akinek másodszor is lehetősége nyílt volna első benyomást tenni.

Casals, Pablo
Minden életkornak megvannak a maga örömei, de ezeket sajnos mindig megkésve ismerjük fel.

Cervantes Saavedra, Miguel de
Akit az Úr szeret, azt megdorgálja.

Chamfort, Nicolas
Életünk napjai közül egyik sem annyira kárba veszett, mint az, amelyen nem nevettünk.
Az élet betegség, amelyet az álom minden tizenhat órában enyhít. De ez csak tüneti kezelés; az orvosság a halál.

Chaplin, Charles
Búcsúzni annyi, mint egy kicsit meghalni...

Chesterton, Gilbert Keith
Az a legnagyobb hazugság, amelyik legközelebb áll az igazsághoz.

Churchill, Winston
Szeretem, ha mennek a dolgok. Ha nem mennek, szeretem elérni, hogy menjenek.
Mussolini az egész világot egy töltetlen revolverrel fenyegette... és szentül hitte, hogy az összes többi revolver is töltetlen.
Az ember időnként belebotlik az igazságba, de legtöbbször feltápászkodik és tovább megy.
Az élet egyik legkegyetlenebb leckéje, hogy alkalmanként rá kell jönnöd, a bolondoknak is lehet igazuk.
Az államférfi a következő nemzedékre gondol, a politikus csak a következő választásokra.
Mindig szívesen tanulok, csak éppen nem mindig szeretem, ha tanítanak.
Minél messzebbre nézel hátra, annál messzebbre látsz előre.
A csatatereken kinő a fű, de az akasztófák fölött soha.

Cicero, Marcus Tullius
Nemcsak a szerencse vak, többnyire azokat is elvakítja, akiket kegyeibe fogad.
A tudáshoz vezető első lépés annak felismerése, hogy tudatlanok vagyunk.
A küzdelmek megszokása könnyebbé teszi a szenvedések elviselését.
Bármely ember tévedhet; egyedül az ostoba tart ki tévedése mellett.
Nem az a vesztes, akit legyőznek, hanem aki ebbe belenyugszik.
Jó gyógyszer megvallani őszintén, ha hibáztunk.
A balszerencsét nem siratni kell, hanem legyőzni.
Az ostoba elsőnek mond véleményt.
A szokás természetté válik.
Az öregség koronája a tekintély.
Hiányt nem szenved az, akiben nincs vágy.
Mindenki szeretné megérni az öregséget, de ha elérte, szidja.
A halottak az élők emlékezetében élnek tovább.

Coelho, Paulo
Mindig a virradat előtti óra a legsötétebb.
Nem akkor győznek le, ha veszítesz, hanem amikor feladod!

Columella, Lucius Junius Moderatus
A semmittevés gonosztevésre tanítja az embereket.

Coménius, Johannes Amos
Beérni azzal, amink van, ez az igazi gazdagság.

Coubertin báró
Altius, citius, fortius. Magasabban, gyorsabban, erősebben.

da Vinci, Leonardo
A természet nem szegi meg a törvényét.
Ahogy a használatból kikopott vasdarab rozsdásodni kezd, úgy indul romlásnak a tétlenségre kárhoztatott elme.

Dalai láma
Az ember feláldozza az egészségét, hogy pénzt keressen. Aztán feláldozza a pénzét, hogy visszaszerezze az egészségét. És mivel olyan izgatott a jövőjével kapcsolatban, hogy elfelejti élvezni a jelent; az eredmény az, hogy nem él sem a jelenben, sem a jövőben; úgy él, mintha soha nem halna meg, és aztán úgy hal meg, hogy soha nem is élt igazán.

Dante, Alighieri
Ne kérdezz többet, mint amennyi hasznodra válik.

Darell, Royal
A szerencse nem más, mint a felkészültség találkozása a lehetőséggel.

Deák Ferenc
A szólás szabadsága fő kincsünk s alkotmányunk alapja.
Közös viszonyokat egyenjogú felek között csak kölcsönös bizalommal lehet elintézni.
Merészség a politikában csak akkor van helyén, midőn tetemes erőre támaszkodik, e nélkül mindig kocka, mely többnyire vakra fordul.
A sajtótörvényhez egyetlen mondatot javaslok: Nem szabad hazudni!
Az elnyomás csak gyávaságot szül, s csak a szabadság boldogító érzete képes független elhatározást ébreszteni a szabad polgárok keblében.
Amit hatalom ront meg, az ismét feléledhet, de amit a nemzet könnyelműsége önként odavet, vagy gyávasága elhanyagol, azt visszaszerezni ritkán lehet.
Senki sem annyira demokrata, hogy ő maga ne akarjon úr lenni.
Kockáztathatunk mindent a Hazáért, de a Hazát kockáztatni semmiért nem szabad.

Dederich, Charles
Ma kezdődik életed hátralévő része.

Delp, Alfred
Ha valaki egy csöppnyi szeretetet és jó szívet, egy csipetnyi világosságot és igazságismeretet adott a világnak: élete nem volt hiábavaló.

Démokritosz
Egyetlen értelmes ember barátsága többet ér, mint az összes értelmetlené.
Bölcs ember számára minden föld lakható, mert nemes léleknek hazája az egész világ.
Az ember kis világegyetem.

Descartes, René
Minden dologról csak egy igazság van, s aki azt megtalálja, annyit tud a dologról, amennyit egyáltalán tudni lehet róla.
A beszédhez igen kevés ész is kell.
A kételkedés a bölcsesség kezdete.

Dickens, Charles
Legyen szíved, mely sosem válik kővé, legyen kedved, mely sosem gyullad haragra, és legyen érintésed, mely sosem bántalmaz.
Semmiféle megbánás nem teheti jóvá az elmulasztott lehetőségeket.

Dobszay Károly
A fáklyák sorsa, hogy másoknak világítanak, de közben magukat hamvasztják el.

Dosztojevszkij, Fjodor Mihajlovics
Aki elhagyja a népét és megtagadja a néphez tartozását, az elveszti a hazába és az Istenbe vetett hitét is.
Ha Isten nincs, akkor mindent szabad.
Aki szívből tud kacagni, jó ember.
A szerelem mindenható, képes újjáteremteni az embert.

Dsida Jenő sírverse (Házsongárdi temető, Kolozsvár)
Megtettem mindent, amit megtehettem.
Kinek tartoztam, mindent megfizettem.
Elengedem mindenki tartozását,
Felejtsd el arcom romló földi mását!

Dupont, Eduard
Inkább állva tűröm a megaláztatást, semhogy térden csúszva nyaljak.

Dürrenmatt, Friedrich
Nagy szerencsétlenség, hogy a népeknek vezetőikkel oly kevés szerencséjük van.

egészség
Az egészség csupán azt jelenti, hogy mindennap máshol fáj valami.

Egry József
Sokat kell elvenni egy képből ahhoz, hogy ne maradjon üres.

Einstein, Albert
A történelem arra tanít meg bennünket, hogy az emberiség semmit sem tanul a történelemből.
A házasság sikertelen próbálkozás egy alkalmi esemény tartóssá tételére.
Két dolog végtelen: a világegyetem és az emberi butaság, de az első nem biztos.
A világ legnagyobb matematikai felfedezése a kamatos kamat.
Az okos emberek megoldják a problémákat, a zsenik pedig megelőzik őket.
Ne sikeres ember próbálj lenni, hanem értékes.
A tudomány vallás nélkül sánta; a vallás tudomány nélkül pedig vak.
A világot nem a gonosz fogja elpusztítani, hanem akik végignézik a gonoszságokat, és nem csinálnak semmit.
Azt nem tudom, hogy a harmadik világháborút milyen fegyverekkel fogják megvívni, de a negyediket biztosan botokkal és kövekkel.

ejtőernyő
Az ejtőernyőzés az a sport, ami ha elsőre nem sikerül, akkor nem neked való.

elhízás
Az elhízás az a folyamat, melynek során a ruháid a szekrényben lógva összemennek.

Elliot, Elisabeth
Nehézségeim következménye nem a nehézség természetétől függ, hanem attól, hogyan fogadom.

elmegyógyintézeti fölirat
Ha bolondnak tart a világ, gyere hozzánk! Mi mindent elhiszünk neked.

Emerson, Ralf Waldo
Egy deka cselekvés többet ér, mint egy tonna elmélkedés.
Aki tudja a hogyant, mindig fog találni munkát. Aki ismeri a miértet, mindig a főnöke lesz.
A zseniknek a legrövidebb az életrajzuk.
Ha elfeledkezel mások szívéről, a magadét veszted el.

Eötvös József báró
Csúnya a zsarnokság, de a fortélyos elnyomás még undokabb.
Nincs veszedelmesebb tunyaság, mint az, amely munkálkodik.

érdekesség
Noé bárkáját amatőrök építették. A Titanicot profik.

Erdélyi áldás
Legyen előtted mindig út,
Fújjon hátad mögül a szél,
Melegen süsse arcodat a Nap,
Az eső puhán essen földjeidre,
S míg újra találkozunk,
Hordozzon tenyerén az Isten!

Ertz, Susan
Milliók vágynak halhatatlanságra, de fogalmuk sincs, mit kezdjenek magukkal egy esős vasárnapon.

Euripidész
Bölcsek közt butának lenni bús dolog.
Mindent át kell gondolni: ami még távol van tőlünk, s ami közelít hozzánk.
Legjobb jós a belátás és a józan értelem.
Ha nem haragszik, minden ember okosabb.
Sajnálom azt, aki szép szavakkal hazudik. Miért nem igazra használja szép száját?
Magában iddogálni a bolond szokott.
Ha cselre kell találni, a nők félelmesek.

Éva
Éva volt az első nő, aki nem tudott mit felvenni.

Faguet, Émile
A tudós gyakran kételkedik, a tudatlan ritkán, a bolond soha.
Az ember azért tiszteli a halált, mert úgy véli – joggal –, hogy meghalni tiszteletre méltó dolog. Akkor ez biztosíték arra, hogy legalább ebben az egyben tiszteletre méltó lesz.

Ferenc pápa
Jobb ateistának lenni, mint képmutató katolikusnak.

Foch, Ferdinand
Ne mondják nekem, hogy ez nehéz probléma. Ha nem lenne nehéz, nem lenne probléma.

Fontane, Theodor
Némely kakasok azt hiszik, hogy a nap miattuk kel fel.

Fontenelle, Bernard Le Bovier de
A boldogságnak az a legnagyobb titka, hogy egyetértésben éljünk önmagunkkal.

Forman, Milos
A szép dolgok bátorítanak, hogy versengjünk velük, de a legnagyobb ösztönző az, ami bosszantja az embert.

France, Anatole
Aki okoskodik, sohasem fog repülni.
Ha igaz, hogy a vágy mindent megszépít, amit elérni törekszik, akkor az ismeretlen utáni vágy megszépíti az egész világmindenséget.
Szabad az, aki képes fölállni és mindent maga mögött hagyni – anélkül, hogy visszanézne.
A bolond akkor a legijesztőbb, ha igazat mond.
Sohasem adunk annyit, mint amikor reményt adunk.
A hazugság az élet egyik szükséges velejárója; nélküle nem lenne a világon művészet, sem szépség, sőt még szerelem sem.
Bölcsen gondolkodni és ostobán cselekedni emberi dolog.
A boldog emberek nem sokat tudnak az életről. A fájdalom az emberek nagy nevelője.
Amíg meg nem tapasztaltuk, milyen érzés szeretni egy állatot, lelkünk egy része mélyen alszik.
Nincs lealacsonyítóbb fájdalom, mint a féltékenység.

francia mondás
A politikában és a szerelemben nincsen örökké, és nincsen soha.
A férfi nem tesz olyat, amit gondol, csak akkor, ha nem gondol arra, amit tesz.
A munka azoknak való, akiknek nincs semmi dolguk.
Mindennek ellenállok, kivéve a kísértést.

Franklin, Benjamin
Valójában talán alig van más természetes szenvedélyünk, amely olyan nehezen volna leigázható, mint a büszkeség.
Ha jó vagy másokhoz, magadhoz vagy a legjobb.
A bölcs embernek nincs szüksége tanácsra, a bolond meg úgysem fogadja meg.

Fromm, Erich
Nem akkor leszünk magabiztosak, ha mindig igazunk van, hanem akkor, ha nem félünk a tévedéstől.

Frost, Robert
Egy anyának húsz évig tart, míg férfit farag a fiából, aztán egy másik nő húsz perc alatt hülyét csinál belőle.

Fuller, Thomas
Semmi sem teszi olyan élessé a látást, mint az irigység.
Könnyebb megtanulni beszélni, mint hallgatni.

Füredi István
Nincs elfoglaltabb ember, mint egy ráérő nyugdíjas.

Füst Milán
Nincsenek abszolút tulajdonságaink, amelyeket megszerzünk és megvannak: gyakorolni kell, mert elvesznek.
Ki életében annyit hazudott, nehéz meghalnia.

Gábor Zsazsa
Egy gazdag férfi sohasem ronda.
Ha el is válok egy férfitől, mindig megtartom a házát.

Galilei, Galileo
Az a hiú igényünk, hogy mindent megértsünk, a megismerés teljes hiányából ered.
Egy embert nem taníthatsz meg semmire, csupán segíthetsz neki, hogy maga fedezze fel a dolgokat.

Gandhi, Mahatma
Ha igazad van, megengedheted magadnak, hogy megőrizd a nyugalmad. Ha nincs igazad, nem engedheted meg, hogy elveszítsd.
Mi magunk legyünk az a változás, melyet látni szeretnénk a világban!
Nincs jobb tanítómester, mint a példamutatás.
A jövő mindig attól függ, hogy mit teszünk meg a jelenben.
Soha nem tudhatod előre, hogy milyen eredménye lesz cselekedetednek, de ha nem cselekszel, eredményed sem lesz...
Élj úgy, mintha ma lenne az utolsó napod!

Gary, Romain
A humor a méltóság támasza, fölényünket hirdeti mindazzal szemben, amit a sors ránk mér.

Gauguin, Paul
Behunyom a szemem, mivel látni akarok.

Gide, André
A legjobb módszer magunk megismerésére, ha igyekszünk megérteni másokat.

Giraudoux, Jean
Csak a középszerűek nyújtják mindig a legjobb formájukat.

Gluck, Christoph Willibald
Az embereknek szokásos hibája, hogy dühödten ítélnek el olyan dolgokat, amelyekhez a legkevésbé sem értenek.

Goethe, Johann Wolfgang von
Az ifjúság bor nélküli mámor.
Okos ember nem követ el apró baklövést.
Az embert nem a születés, a földi rang avatja előkelővé, hanem a szellem és jellem.
Az ember jellemét leginkább az mutatja meg, hogy mit tart nevetségesnek.
Nem az elmúlásban van a feledés, hanem a feledésben van az elmúlás.

Goldini, Carlo
Aki farkasok közé keveredik, megtanul üvölteni.

Görgey Artúr
Mit Istennek megfejthetetlen végzése reánk fog mérni, tűrni fogjuk férfias elszántsággal s az öntudat azon boldogító reményében, hogy az igaz ügy örökre veszve nem lehet.

Göring, Hermann
Mindig a győztes lesz a bíró és a vesztes a vádlott.
Hogy Németországban ki a zsidó, azt én döntöm el.

Gracián, Baltasar
A bölcsnek több haszna van ellenségeiből, mint az ostobának barátaiból.
Aki magának tetszik, mindenki másnak visszatetszik. Semmi sem kíván több tapintatot, mint az igazság. Elmondásához ugyanannyi hozzáértés kell, mint az elhallgatásához.
Ne kezdj olyannal, akinek nincs vesztenivalója.

Grillparzer, Franz
Bilincs csak kezet béklyózhat, a lélek szabja meg, ki szolga, s ki szabad.
A test szépsége jókora vagyon.

Grotius, Hugo
Nem hazudik az, aki olyan valótlan dolgot mond, amit igaznak hisz, viszont hazudik, aki olyasmit állít valónak, aminek valótlanságáról meg van győződve.

Gyökössy Endre
Boldogok, akik tudnak hallgatni és meghallgatni, mert sok barátot kapnak ajándékba, és nem lesznek magányosok.
Boldogok, akik nevetni tudnak önmagukon, mert nem lesz vége a szórakozásuknak.

győzelem
A győztesek soha nem adják fel, és akik feladják, soha nem győznek.

Hamvas Béla
A boldogságot csak az bírja el, aki elosztja. A fény csak abban válik áldássá, aki másnak is ad belőle.
A nő a barátait elfelejti, a szerelmeit soha. – A férfi a szerelmeit elfelejti, a barátait soha.

Hannibál
Vagy találunk ott utat, vagy építünk egyet.

Határ Győző
A modern kor két legembertelenebb parancsuralmi rendszere – a nácizmus és a kommunizmus – közt csak az a különbség, hogy a sztálini halálgyár – noha statisztikusan több ártatlant pusztított és pereinek aktahegyeivel túltesz a hitlerin –, a maga Nürnbergi Törvényszékével soha nem találkozott.

házasság
A házasság megdermedt szerelem.

Hegel, Georg Wilhelm Friedrich
Érdek nélkül semmi sem jön létre.

Heine, Heinrich
Az asszony teste költemény, mit különös ihletésben írt be a természet csodás emlékkönyvébe az Isten.
Ahol a szavak elhagynak bennünket, ott kezdődik a zene.

Hekatón
Ha azt akarod, hogy szeressenek, szeress!

Heller, Joseph
A pénz más törvényeket követ, mint a természet többi része. Nem oda folyik sebesen, ahol a legnagyobb szükség van rá, hanem oda, ahol a leggyorsabban növekedhet, és nem ismer sem nemzeti hovatartozást, sem hűséget.

Hérakleitosz
A legszebb majom is csúnya az emberhez képest.

Hérodotosz
Ahol okosság kell, ott erőszak mit sem ér.

Hightower, Cullen
A fegyelem szabadság nélkül – zsarnokság. A szabadság fegyelem nélkül – káosz.

Himmler, Heinrich
A jövőt csak azok kaphatják meg, akik felkutatják a múltjukat.

hindu mondás
Azoknak, akik adnak, mindenük megvan; azoknak, akik megtagadják ezt, semmijük nincs.

Hitler, Adolf
Mekkora szerencséjük a vezetőknek, hogy az emberek nem gondolkodnak!
Adjatok nekem 12 évet, és nem fogtok Németországra ráismerni! (1933)

hiúság
A hiúság olyan érzéstelenítő, amely tompítja a butaság fájdalmait.

Hlinka, Andrej, páter
Mindannyiunk lelkében lobogjon a magyar haza emléke, mert ezer esztendős magyar uralom alatt nem szenvedtünk annyit, mint a cseh uralom hat éve alatt.

Holberg, Ludvig
A renyheség az ördög vánkosa.

Homérosz
Sok baj közt a halandó gyorsan öregszik.

Horatius
Használd ki a napot.
A fösvény mindig nélkülöz.
Semmit sem túlságosan!
Az arany középben vagyon a boldogság.
Ragadd meg a pillanatot.
Száll a kiröppent szó, nem hívhatod azt sose vissza.
Erkölcs nélkül a jog önkény.

Hugo, Victor
Nem létezik kis ország. Egy nép nagyságát nem a lélekszáma határozza meg, mint ahogy egy ember nagysága sem a testsúlyának függvénye.
A gondviselés nagyon takarékosan bánik a nagy emberekkel. Nem pazarolja, nem tékozolja el őket. A kellő pillanatban küldi, a kellő pillanatban visszavonja őket, és csak oly események felett teszi őket úrrá, amelyekre rátermettek.
A legnemesebb boroknak is van seprőjük.
Próbálj úgy élni, hogy ne vegyenek észre ott, ahol vagy, de nagyon hiányozzál onnan, ahonnan elmentél.

Huxley, Aldous
Akármilyen furcsa: a valóságot mindig azok az irodalmi művek közelítik meg a legjobban, amelyeket a legkevésbé tartunk valószerűnek.
Az alkotó élet titka az, hogy felnőttkorban is megőrizzük a gyermekkor szellemét.
A tények nem szűnnek meg attól, hogy figyelmen kívül hagyják őket.
Rossz olyan országban élni, ahol nincs humor. Azonban még rosszabb az az ország, ahol csak humorral lehet élni.

Ibsen, Henrik
Légy érc, mely mindig egy marad,
ne tömérdek dirib-darab.

indiai mondás
Az ágak mutatják meg, hogy milyen a gyökér.

indián mondás
A tétlenség rozsdája többet árt, mint a munka általi kopás.

ismeretlen szerzők
Nem azért küzdöttem fel magam a tápláléklánc csúcsára, hogy vegetáriánus legyek.
Megcélozni a legszebb álmot,
kinevetni a világot,
gyűjteni a barátságot,
mindig szeretni és remélni,
így érdemes a Földön élni!

Jacobsen, Arne
Aki kételkedik, még nem esik kétségbe.

Janus Pannonius
Minek javítani ott, ahol csapnivaló az egész.

Jefferson, Thomas
Csak a hazugságnak van szüksége az állam erőszakszervezeteire. A valóság önmagában is megállja a helyét.

Jelcin, Borisz
1956 tragédiája a szovjet rendszer lemoshatatlan szégyenfoltja marad örökké.

Jerome, K. Jerome
Szeretem a munkát. Elnézném reggeltől estig!

Jókai Anna
Nem az a bátor ember, aki nem fél, hanem az, aki fél, de mégis megcselekszi, amit kell.

Jókai Mór
Egy jó halál többet ér egy rossz életnél.

Johnson, Samuel
Majdnem mindenki arra fecsérli életének egy részét, hogy olyannak mutassa magát, amilyen nem tud lenni.

Jones, T. F.
Barátok jönnek, barátok mennek, az ellenség meg szaporodik.

Jong, Erica
Dugóhúzóba került repülőgépen nincsenek ateisták.

Joubert, Joseph
Nem boldog, aki nem akar boldog lenni.
Bármily fokú is, a hatalom egyik sajátossága, hogy megrészegíti azokat, akik gyakorolják.
Az ember nem más, mint testbe öltözött lélek.
Aki tanít, az kétszeresen tanul.
Az ész figyelmeztet arra, hogy mit kell elkerülnünk, de a szív mondja meg, hogy mit cselekedjünk.

Juhász Gyula
A vértanúk vetését a hűbérurak aratták.
A költőnek van a legszebb hivatása e földön: ő az, aki halhatatlanná varázsolja a mulandóságot.

Jung, Carl Gustav
Mutass nekem egy épeszű embert, és én kigyógyítom belőle.

Juvenalis, Decimus Junius
Ép testben legyen ép a lélek!
A ritkább használat kedvesebbé teszi az élvezeteket.

Kalinyin, Mihail Ivanovics
A pedagógus az emberi lélek mérnöke.

Kalkuttai Teréz anya
A legrosszabb szegénység a magány, és az az érzés, hogy nemkívánatos vagyok.

Kanitz, Hans
Sokszor hiányzik a bátorságunk, hogy szóljunk akkor, amikor kellene. Ezért aztán az a képességünk sem fejlődik ki, hogy kellő időben odafigyeljünk mások szavaira.

Karamzin, Nyikolaj Mihajlovics
Nagy lelkek tehetsége felismerni a nagyságot másban.

Karinthy Frigyes
Nem én vagyok bonyolult, hanem a dolog, amiről beszélek.
A legtöbb ember nem az igazságot keresi, csak a maga igazát.

Kästner, Erich
Az erkölcsnek is megvan a nehézkedési törvénye: a silány fölülkerekedik, a jó alászáll.

keleti bölcsesség
– Mester, mennyi idő kell ahhoz, hogy megvilágosodjak?
– 15–20 év.
– És ha sietek?
– Akkor 35–40 év.

Kellér Dezső
Mire megöregszünk, akkorát fordul velünk a világ, hogy nem is lesz kedvünk élni benne.

Kempis Tamás
Az elveszett idő nem tér vissza.

Khilon
Kezesség bánatot hoz.
Ne legyen gyorsabb a nyelved, mint az eszed!
Ne nevesd ki a szerencsétlent!

Kierkegaard, Sören
Nemcsak mások, hanem önmagunk számára is rejtélyeseknek kell lennünk.
Egyetlen, minden fenntartás nélküli vagy-vagy létezik, és ez a jó és rossz közötti választás.
Az élet csak visszafelé érthető meg, de előrefelé kell élni.

kínai mondás
Amikor a szavak elveszítik jelentésüket, az emberek elveszítik szabadságukat.
Ha türelmes vagy dühös pillanatodban, száz napnyi bánkódást kerülsz el.
Az ember korlátlan lehetőségei elé a legtöbb akadályt önmaga állítja.
Amit gyűlölsz, az a részeddé válik, és átveszi feletted a hatalmat.
Minél magasabb a bambusz, annál mélyebbre hajlik.
Veszteségeink érlelnek bennünket a győzelemre, csalódásaink a bölcsességre, fájdalmaink a boldogságra.
Két év elég ahhoz, hogy megtanulj beszélni, de egy egész élet kell, hogy megtanulj hallgatni.
Az ember vagyona olyan, mint a harmat a fűszálon.

Knopfler, Mark
Az ember néha szélvédő, néha pedig bogár.

Kokoschka, Oscar
Az életben minden tapasztalásért fizetni kell. Aki azonban szerencsés, részletfizetési kedvezményt kaphat.

Konfuciusz
Amit hallok, azt elfelejtem. Amit látok, arra emlékszem. Amit megteszek, azt megértem.
Aki tanul, de nem gondolkodik, elveszett ember. Aki gondolkodik, de nem tanul, nagy veszélyben van.
Aki gyors sikert remél, nem lehet alapos; aki kis előnyöket vár, elszalasztja a nagyot.
A bölcs büszke, de nem kevély, az ostoba kevély, de nem büszke.
A bölcs mindent magában keres, a balga mindent másokban.
Nincs állásom, ezért ráérek fontos dolgokkal foglalkozni.
Amit nem akarsz magadnak, azt ne tedd soha mással.
Aki egy hibát követett el, s azt nem korrigálta, már el is követte a következő hibát.
Az igazi tudás nem más, mint a tudatlanságunk mértékének ismerete.

Kossuth Lajos
Az eltiport nemzet újjászületik, de öngyilkos nemzetnek nincs feltámadás.

Kölcsey Ferenc
Ismerni a jót könnyebb, mint követni.
Minden nemzet, mely elmúlt kora emlékezetét semmivé teszi, vagy semmivé lenni hagyja, saját nemzeti életét gyilkolja meg; s akármi más kezdődjék ezentúl, az a régi többé nem lészen. Az időtől fogva eltűnt a nemzet.
A haza minden előtt.

Kőrösi Csoma Sándor
Így ér véget majd küldetésem, ha egyszer be tudom majd bizonyítani, hogy ellentétben a finn-magyar elmélet mellett kardoskodók megnyilatkozásaival, a magyar nép igenis Atilla népe.

közgazdaságtan
A közgazdaságtan az a tudomány, amely közismert dolgokat magyaráz el teljesen érthetetlen módon.

közmondás
Jobb öt percig segíteni, mint tíz napig részvéttel lenni.
Isten mindent megtesz értünk, de semmit nem tesz meg helyettünk.
Akinek humora van, az mindent tud, akinek nincs, az mindenre képes.
Az antiszemita kód megfejtésének titka: aki nincs velünk, az antiszemita.
Az a zseni, aki azt is jól csinálja, amit utál.
Az az ember a barátod, aki ismer téged, és mégis szeret.
Az elkényeztetett test lehúzza a szellemet.
Ajándék elfogadása, szabadság eladása.
Aki tenni akar, mindenre talál megoldást. Aki nem akar tenni, mindenre talál kifogást.
Sohase hajts gyorsabban, mint ahogy az őrangyalod repülni tud!
Ha hallgattál volna, bölcs maradtál volna. (Si tacuisses, philosophus mansisses.)
A hülyéknek önbizalmuk van, az okosoknak kételyeik.
Egy bizonyos összeg fölött minden fillér számít.

kubai mondás
Vannak nők, akiknek sem a jelenlétét, sem a távollétét nem lehet elviselni.

La Bruyére, Jean de
Nagy csapás, ha valaki se nem elég elmés, hogy jól beszéljen, se nem elég okos, hogy hallgasson.
Sokszor könnyebb és hasznosabb összeférni a többiekkel, mint arra törekedni, hogy a többiek alkalmazkodjanak hozzánk.
Az idő erősíti a barátságot és gyengíti a szerelmet.
Emberileg szólva a halálnak jó oldala is van: az, hogy véget vet az öregségnek.
A gúnyolódás gyakran lelki szegénység.

La Rochefoucauld, François de
Nem sok élvezetben lenne részünk, ha sohasem hízelegnénk magunknak.
Ha hibátlanok volnánk, nem telnék annyi gyönyörűségünk abban, hogy a mások hibáit észrevegyük.
Annyi erőnk mindig van, hogy a más baját elviseljük.
A hiúság a hízelgés legnagyobb mestere.
Könnyebb méltónak látszani arra a tisztségre, amelyet nem viselünk, mint amit betöltünk.
Erényeink többnyire álcázott bűnök.
Nincs természetesebb és nincs csalékonyabb dolog, mint azt hinni, hogy szeretnek bennünket.

Lao-Ce
Aki másokat ismer, okos. Aki önmagát ismeri, bölcs. Aki másokat legyőz, erős, aki önmagát legyőzi, hős.
A jó szavak nyomán bizalom, a jó gondolatok nyomán mélyebb ismeret, a jó tettek nyomán szeretet születik.
A nyugalom a mozgás irányítója.
Aki kapni akar, tanuljon meg adni.
Mikor a szépet megismerik, felbukkan a rút is.
Az emberek szeretik a mellékutakat.
Az ezer mérföldes utazás is egyetlen lépéssel kezdődik.

latin mondás
Mi a halál, kérded. Ha tudnám, már halott lennék.
Bölcsnek a bor, balgának a sör, jószágnak a víz kell.
Si vita mala Cesare tenata reparas andit. (Sivít a malac és a réten át a répára sandít.)
Azért engedelmeskedünk mindannyian a törvényeknek, hogy szabadok lehessünk.

Lavater, Johann Kaspar
Minden nap egy tanítómester, aki arra tanít meg, amit soha más napokban meg nem taníthat.

Lawrence, David Herbert
Azért kapjuk az életünket, hogy használjuk, s nem pedig azért, hogy spóroljunk vele.

Léautaud, Paul
A szerelem mindig tehetséget szül bennünk.

Lec, Stanislav J.
A lavina hópelyhei mind ártatlannak vallják magukat.

Lengyel Menyhért
Igazi emberszeretet csak a kutyákban van.

Lenin, Vlagyimir Iljics [Trianonról]
Rájuk erőszakolták a békét, de ez a béke uzsorás béke, gyilkosok és mészárosok békéje... hallatlan béke, rabló béke... ez nem béke, ezek olyan feltételek, amelyeket útonállók késsel a kezükben diktálnak a védtelen áldozatoknak.

Lessing, Gotthold Ephraim
Várni örömet maga is öröm.
Ne higgye minden kis halom magáról, hogy ő a világ teteje.
Nagy dolog az is, mikor az ember nem több, csupán becsületes.

Letterman, David
Vannak dolgok, amelyeket nemcsak véghezvinni, de túlzásba vinni is érdemes.

Lincoln, Abraham
A legvégén nem az fog számítani, hogy mennyi év volt életedben, hanem hogy mennyi élet volt éveidben.
Ha igazán próbára akarjuk tenni egy ember jellemét, adjunk neki hatalmat.
Jobb csendben maradni, és hagyni, hogy azt gondolják, buták vagyunk; mint megszólalni, és minden kétséget eloszlatni efelől.

Liszt Ferenc
Ha egy napig nem gyakorolok, észreveszem én, ha két napig, észreveszi a zenekar, ha három napig, észreveszi a közönség.

Livius, Titus
Erő nélkül hiábavaló a harag.

Lovecraft, Howard Phillips
A világ tényleg vicces, de a vicc poénja az emberiségen csattan.

Lucretius Carus, Titus
Zálogként kaptuk az életet, és nem örökre.

Madách Imre
Csupán a gyávaság
Fogadja el harc nélkül a csapást,
Mit elkerülni még hatalma van.

Malraux, André
Nem azért foglalkozom a halálommal, hogy meghaljak, hanem azért, hogy éljek.

Mantegazza, Paolo
A féltékenység a legesztelenebb, legnevetségesebb és legbutább emberi szenvedély.

Márai Sándor
...lényeges dolgokat emberek között soha nem a szavak, mindig csak a magatartás és a cselekedetek intéznek el.
A világnak nincsen semmiféle értelme számodra hazád nélkül.
Soha ne félj kimondani, amiről egész lelkeddel tudod, hogy igaz.
A kommunistától még nehéz lesz megszabadulni, mert senki sem olyan veszedelmes, mint egy bukott eszme haszonélvezője, aki már nem az eszmét védi, hanem a zsákmányt.
Az orosz katonák sokak számára egyféle felszabadulást is hoztak, menekülést a náci terror elől. De szabadságot nem hozhattak, mert az nekik sem volt.
Ha az igazságot tagadja valaki, nincs jogod hallgatni.
A világ méltóság, aranyfüst és játékpénz, de az emberi méltóság valóság, színarany. Miért játszol hamis pénzért, mikor Isten megtömte zsebed színarannyal?
Magyarnak lenni nem állapot, magyarnak lenni magatartás!

Márquez, Gabriel García
Mi sem olyan hasznos, mint az idejében támadt kétség.
Ne sírj, mert vége! Mosolyogj, hogy megtörtént!

Marschalkó Lajos
A világhódítók hatalmát csak az igazság kimondásával törhetjük meg.

Maugham, William Somerset
A békét leginkább az szolgálja, ha az utolsó szó az asszonyé.

Maupassant, Guy de
A legapróbb dologban is van valami kevés ismeretlen. Találjuk meg!
A nő csak két dologért van, két dologért jött a világra, csak az a kettő bontakoztathatja ki igazi, nagy, csodálatos tulajdonságainak virágát: egyik a szerelem, másik a gyerek.
Ha megöregszünk, nincs borzalmasabb, mint visszanézni fiatalságunkba!

Mauriac, François
Azoknak, akik képtelenek a szeretetre, semmi sem fáj igazán.

McIntyre, Peter Thompson
Nem akkor leszünk magabiztosak, ha mindig igazunk van, hanem akkor, ha nem félünk a tévedéstől.

meditáció
A mennyországban szebb a környezet, de a pokolban több az ismerős.

Menandrosz
Akit szeretnek az istenek, fiatalon hal meg.

Mencken, Henry Louis
Nehéz elhinni, hogy valaki igazat mond, mikor te az ő helyében hazudtál volna.
Bűn másokról rosszat gondolni, de ritkán tévedés.

Mikes Kelemen
Barátságban egy kis veszekedés olyan, mint az étekben a bors.

Mill, John Stuart
Mindenki tudja, hogy tévedhet, mégis kevesen tartják szükségesnek, hogy óvintézkedéseket tegyenek ez ellen...

Milne, Alan Alexander
A rendetlenség egyik nagy előnye, hogy az ember izgalmas leletekre bukkanhat.

Mindess, Harvey
A humor az emberek közötti legrövidebb távolság.

Mistral, Frederic
A mély gyökerű fák nőnek csak magasra.

Mizner, Wilson
Ne beszélj magadról! Úgyis te leszel a téma, amint kiteszed a lábad.

Mohamed próféta
Az ember igazi gazdagsága az a jó, amit a világban véghezvitt.

Montagne, Michel
Céltalan hajósnak nem kedvez a szél.

Montesquieu, Charles-Louis
Ami egy szónoknál mélységben hiányzik, azt hosszúságban pótolja.
Gúnyt űz belőlünk, aki azzal akarja csillapítani a bajt, hogy emlékeztet rá: nyomorultnak születtünk.
Aki híjával van valamilyen tehetségnek, azzal kárpótolja magát, hogy megveti az illető tehetséget...
Boldog az a nép, amelynek évkönyvei unalmasak.
Elsősorban ember vagyok, s csak azután francia, mert szükségképpen vagyok ember, s csak véletlen francia.

Móra Ferenc
Mialatt az igazság előszobázik, tíz hazugság jut szóhoz.
A nő csak addig szép, míg szeretik.
Az asszony csak akkor bocsát meg, ha nincs igaza.

Móricz Zsigmond
Nem baj, ha szegény az ember, a szegény is hóttig él.

Murphy, Josepf
A lélek békéje nélkül nincs boldogság.

Napóleon, Bonaparte
A nagy emberek meteorok: felemésztik önmagukat, hogy fénnyel árasszák el a világot.
Háromféleképpen lehet hazudni: igennel, nemmel és statisztikával.
A politikában a hülyeség nem hátrányos helyzet.

Németh László
A gyorseszűség néha a lángelmék, többnyire a szélhámosok erénye.
Milyen öröm örömet okozni! S az emberek mégis milyen ritkán szánják rá magukat.

Newton, Isaac
Tudásunk egy csepp, amit nem tudunk, az egy egész óceán.

Nichols, John Beverley
A házasság olyan könyv, amelynek az első fejezetét versben, a többit prózában írták.

Nietzsche, Friedrich
Nem az rendített meg engem, hogy hazudtál nekem, hanem hogy többé nem hiszek neked.
Kevés az olyan ember, aki ha kifogy a társalgás anyagából, ne szolgáltatná ki jó barátai titkos ügyeit.
A történelmet a győztesek írják.
Ami nem öl meg, az erősebbé tesz.

nyár
A nyár az az évszak, amikor a nőknek a legkevesebb ruhadarabból kell kihozniuk a legtöbbet.

nyugtató
A nyugtató az a gyógyszer, amit azért adnak a kórházban a betegeknek, hogy az ápolónők is tudjanak aludni.

Onassis, Aristoteles
Ha a nők nem léteznének, a világban a pénznek nem lenne értelme.

Orbán Viktor
A nagyotmondás ellen a legjobb orvosság a nagyothallás.

Orben, Robert
Az illegális bevándorlás mindig sok problémát okozott az USA-ban. Kérdezzék csak meg bármelyik indiántól.

Orton, William
Ha túlságosan nyitva hagyod az elméd, az emberek egy halom szemetet szórnak bele.

Orwell, George
Ötven évesen mindenkinek olyan arca van, amilyet megérdemel.

Osvát Ernő
A nagy dolgokon való bánkódás az élet egyik szépsége.

Ottlik Géza
A világhoz nem alkalmazkodni kell, hanem csinálni, nem újrateremteni azt, ami már megvan benne, hanem hozzáadni mindig...

Ovidius
A vágy és a harag a legrosszabb tanácsadók.
Szabad az ellenségtől is tanulni.
Nyugodt víztől is irtózik a hajótörött.
Míg szerencsés vagy, sok lesz a barátod.
A csepp kivájja a követ, a gyűrűt elkoptatja a viselés.

Örkény István
Az ember nem annyi, amennyi, hanem annyi, amennyi tőle kitelik.
Sokszor tűnődtem: vajon meddig remél az ember? Most már tudom: az utolsó pillanatig.

Palme, Olaf
Ha egy nép a gazdasági jólétét többre becsüli, mint a szabadságát, előbb-utóbb mind a kettőt el fogja veszíteni.

Paracelsus
A böjtölés a legjobb orvosság.

Pascal, Blaise
A túlzott jóindulat is zavarhatja az embert.
Borzalmas látni, hogy valaki semmiségekért remeg, ugyanakkor érzéketlen a legnagyobb dolgokkal szemben.

Pasternak, Borisz
Csak annyira vagyunk hiteles emberek, amennyire szerettünk.

Pausztovszkij, Konsztantyin
A boldog napokra várakozás néha jobb, mint maga a beteljesedett boldogság.

Pavlenko, Pjotr
Az életet nem azok a napok jelentik, amelyek elmúltak, hanem azok, amelyekre emlékezünk.

perzsa mondás
Panaszkodtam, hogy nincs cipőm, amíg nem találkoztam olyannal, akinek nincs lába.

Peter, Irene
Nem fogok éhen halni csak azért, hogy egy kicsivel tovább éljek.

Peter, Laurence J.
Csak a középszerűek emelkedhetnek fel egy olyan rendszerben, amelyik nem tűri a hullámveréseket.

Petit-Senn, Jean Antoine
A házasság kikötő a viharban, de gyakrabban vihar a kikötőben.

Petőfi Sándor
Mulandóság a királyok királya.

Petrunius
Ahol egyszer sas voltál, oda ne menj vissza verébnek.

Pilinszky János
Minden tetőről látni a napot.

Phaedrusz
Király se lennék ott, ahol nem vagyok szabad.

Picasso, Pablo
Minden gyermek művész. A gond csak az, hogyan maradjon művész felnőttkorában is.

Pi-jen Lu
Távoli víz nem olthat közeli tüzet.

Pindarosz
A szokás mindenek királya.

Pittakosz
Uralkodás közben válik el, hogy milyen az ember.
Nehéz derék embernek lenni.

Platón
Mindenki azzal törődik legjobban, amit éppen szeret.
Az írás szegényes dolog az eleven szóhoz képest.
Könnyebb kérdezni, mint felelni.
A játékban egy óra alatt alaposabban megismerünk valakit, mint éveken át történő hosszas beszélgetésekben.

Plautus
A szegénység minden mesterségre megtanít.
Többet ér egy szemtanú, mint tíz fültanú.
Nagy csapás, ha túl jóképű az ember.
Ki a rosszat bátran tűri, az megkapja majd a jót.
A jó feleség beéri egy férfivel.
Kellemesebb, ha te tudsz mindent másokról, mintha ők rólad.

Poe, Edgar Allan
Mert a teknősbéka biztosan jár a lábán, ok ez arra, hogy szárnyát szegjék a sasnak?
Nem a tudásban van a boldogság, hanem a tudás megszerzésében.

Prohászka Ottokár
Szeress, és jobb lesz a világ.

Protagorasz
Minden dolgok mértéke az ember.

Proust, Marcel
A szerelemben nincs nyugalom, mert az, amit elértünk, csak egy újabb kiindulópont ahhoz, hogy még többre vágyódjunk.
A bölcsességet nem úgy kapjuk, magunknak kell azt felfedezni, oly út után, amelyet senki se tehet meg helyettünk.
Ahhoz, hogy a valóságot valahogyan elviselhessük, mindnyájunknak kell magunkban néhány kis bolondságot melengetnünk.

Pulszky Ferenc
Soha ország pénzét jobban kamatolni nem látja, mint melyet műgyűjteményekre fordít.

Püthagorasz
Ne tégy soha semmit mással, amiért gyalázat érhet, még titkokban sem, mert a szemérem önmagad előtt még inkább kötelez.
Testedet tartsd tisztán, de el ne kényeztesd.
Soha ne nyomja el az álom fáradt szemeidet, mielőtt a nap művét háromszor el nem gondoltad: mit mulasztottál, mit tettél, milyen szent kötelességet nem teljesítettél.

Regős Bendegúz
Semmi fontos dolgom nincsen, mégis szaladok annyit, hogy netovább.

Remarque, Erich Maria
Amit az ember nem szerez meg, az mindig jobbnak látszik annál, mint amije van. Ebben rejlik az emberi lét romantikája és hülyesége.
A világ sohasem tűnik szebbnek, mint abban a pillanatban, amikor éppen bezárják az embert.

Renard, Jules
Amikor már semmire sem számíthatunk, mindenre kell számítanunk.
Akkor sem vagyok őszinte, amikor beismerem, hogy nem vagyok őszinte.

Rey, Étienne
A szegénység és gazdagság többnyire nem pénz, hanem jellem kérdése.
A szellem számára nincs félszabadság. Vagy rabszolgának, vagy királynak kell lennie.
A szolgaság terhe sokszor könnyebb a szabadság terhénél.
A tisztességes vagyon tíz eset közül kilencben olyan vagyon, amelynek elfelejtették az eredetét.

Rilke, Rainer Maria
Nem ismerjük még a halált, míg nem tőlünk rabol.

Rivarol, Antoine de
A fukarságnak nem jut más a maga kincséből, mint az a félelem, hogy elveszíti.
A filozófus inkább anatómus, mint orvos: boncol, de nem gyógyít.

Rodin, Auguste
A szépség mindenütt ott van, nem rajta múlik, hogy nem látjuk meg.

Rogers, William
Hősnek lenni a legrövidebb lejáratú foglalkozás a Földön.

Roland, Romain
Az emberek azért találták fel a sorsot, hogy hibáikat a világ zavarának terhére írhassák.
A világ olyan embereket keres, akik valamit csinálnak, nem pedig olyanokat, akik meg tudják magyarázni tétlenségüket.

Rollenhagen, Georg
Aki a veszélyt szereti, általa vész el.

Rommel, Ervin
Ne harcolj, ha semmit nem nyersz a győzelemmel!

Rotterdami Erasmus
A hülyék véleménye irányítja a legfontosabb és a legjelentéktelenebb dolgokat egyaránt.

Rudel, Hans-Ulrich
Csak azok az elveszett emberek, akik feladják saját magukat.

Russel, Bertrand
A legfőbb bizonyíték arra, hogy valamit meg lehet csinálni, az az, hogy valaki más már megcsinálta.
Az a baj a világgal, hogy a hülyék mindenben holtbiztosak, az okosak meg tele vannak kételyekkel.
A bigámista legnagyobb büntetése, hogy két anyósa van.

Sainte-Beuve, Charles-Augustin
Ha másokról ítéletet mondunk, legtöbbször saját adottságainkat ítéljük meg bennük.
A harag malomkő, egy szempillantás alatt összezúzza lelkünk minden tiszta búzáját.

Saint-Exupéry, Antoine de
Kérlek, segíts, hogy tudjak várni!
Ha hagyod elszaporodni a csótányokat, akkor megszületnek a csótányok jogai. Amelyek természetesen kétségbevonhatatlanok. Aztán énekesei támadnak, és magasztalják őket előtted. Arról énekelnek, milyen megrendítő a pusztulástól fenyegetett csótányok sorsa.
A nagyok semmit sem értenek meg maguktól, a gyerekek pedig belefáradnak, hogy örökös-örökké magyarázgassanak nekik.
Előbb minden felnőtt gyerek volt. (De csak kevesen emlékeznek rá.)

Sallustius
A gyávaság senkit sem tett halhatatlanná.

Sand, George
Akiben nincs kitartás és munkaszeretet, annak éppen a munka az első akadály.

Santa Clara
Majd minden könyvnek van szamárfüle.

Sartre, Jean-Paul
Az ember semmi más, mint amivé önmagát teszi.

Schiller, Friedrich
A végső bajban mindent merni kell.

Schopenhauer, Arthur
Általában tanácsosabb, ha avval mutatja ki eszét az ember, amit elhallgat, mint avval, amit elmond.
Az emberi élet tulajdonképpen sem hosszúnak, sem rövidnek nem mondható, mert alapjában véve ez az a mérték mely után minden más időtartamot megbecsülünk.
...nyilvánvalóan elkövetett hibáinkat ne iparkodjunk önmagunk előtt mentegetni, szépítgetni vagy kisebbíteni, ahogyan tenni szoktuk, hanem ismerjük be őket, és állítsuk teljes nagyságukban világosan szemünk elé, hadd tehessük föl szilárdan magunkban, hogy jövőre elkerüljük.
...arra, hogy ne legyen nagyon boldogtalan az ember, legbiztosabb szer, ha nem kívánja, hogy nagyon boldog legyen.
Egész életünkön keresztül mindig csak a jelent tartjuk birtokunkban és sohase többet. A különbség csak az, hogy az elején hosszú jövőt látunk magunk előtt, a vége felé pedig hosszú múltat magunk mögött.
Az egészség nem minden, de az egészség nélkül minden semmi.
Gyakran csak évek múlva látjuk helyes megvilágításban mások cselekedeteit, sőt néha a magunkéit is.

Schumann, Robert
Az emberi szív mélyére világosságot deríteni – ez a zene hivatása.

Schweizer, Albert
A szerelem többnyire azon kis hibák miatt alszik ki, amelyeket a kezdet kezdetén oly elragadónak találunk.

Schwindt, Angela
Miközben megpróbálunk mindent megtanítani gyermekeinknek az életről, gyermekeink megtanítják nekünk, hogy miről is szól az élet.

Seemann, Margarete
Ha veszel, megtelik a kezed, ha adsz, megtelik a szíved.

Seneca
Senki sem azért szereti hazáját, mert nagy, hanem azért, mert az övé.
Hosszú az út a szabályokon át, rövid és hatékony a példákon keresztül.
...senki sem gondolja, hogy tartozna valamivel, ha időt kapott, holott ez az egyetlen dolog, amelyet még a hálás ember sem tud viszonozni.
Aki mindenütt ott van, sehol sincs.
Tudni annyi, mint mindent sajátunkká tenni, nem függeni a példától, és nem sandítani vissza a mesterre.
Olykor nyugtalan a nyugalom.
Az emberi természet olyan, hogy annyira visszasóvárogjuk azt, amit elvesztettünk, hogy sokkal kevésbé becsüljük meg azt, ami megmaradt.
Sok hűhó semmiért.
A tevékeny ember számára egy nap se hosszú.
Aki jót tett, hallgasson, aki kapta, beszéljen róla.
A test legjobb illata az, ha nincs illata.
Mind a kettő hiba: mindenkinek hinni és senkinek sem, de amaz, mondhatnám, becsületesebb hiba, míg ez hasznosabb.
Nincs, aki ne lenne elég erős ahhoz, hogy ártson.
Ugyanazon a réten a tehén a füvet, a kutya a nyulat, a gólya a gyíkot keresi.
Ne annyit markolj, amennyit szeretnél, hanem amennyit a kezedben bírsz tartani.
Aki akar, azt vezeti a sors, aki nem akar, azt vonszolja.
Nem az a szegény, akinek kevés a vagyona, hanem az, aki többet kíván.
Az élet nem más, mint utazás a halál felé.
Az önmérséklet megedzi az embert.
A legnagyobb hatalom: parancsolni önmagunknak.
Még mindig jobb fölöslegeseket tudni, mint semmit.
A jó sors szerzi, a balsors próbára teszi a barátokat.
Jaj annak a népnek, amelynek történelmét az ellenségei írják.
Minden jó ember szívében megleled az Istent.
A megbocsátás a megérdemelt büntetés elengedése.

Seneca, ifj.
A pihenés irodalom nélkül egyenlő a halállal és az élő ember eltemetésével.
Az egyetlen dolog, amit nem róhatunk fel az életnek: senkit sem tartóztat.

Seume, Johann Gottfried
Jaj annak az országnak, ahol nem dalolnak.
Aki másokat lekicsinyel, az sose nagy.

Sevigné, Madam de
A szívnek nincsenek ráncai.

Shakespeare, William
Árulónk a kétség: attól foszt meg, mit könnyedén elérnénk, ha volna merszünk.
Jobbat keresve gyakran jót veszítünk.
Hazug szív sikeréhez hazug arc kell.
Aki szereti a talpnyalást, méltó a talpnyalóhoz.
Hogy komolyak legyünk elég, ha ostobák vagyunk, míg a vidámsághoz az értelem elengedhetetlen.
Korán nyíló virág korán hervad.
A szerelem csak füst és könnyű pára.
Ha boldogul: a szem parányi lángja.
Ha nincs remény: a könnyek tengere.

Shaw, George Bernard
Bolondokat bolondságuknak megfelelően kell kormányozni.
Aki húszévesen nem kommunista, annak nincs szíve, aki harmincévesen kommunista, annak nincs esze.
A mártíromság az egyetlen lehetőség, hogy egy tehetségtelen ember híressé váljék.
A pénz nem minden, de sok pénz, az már valami.
Tapasztalatból tudjuk, hogy a férfiak soha semmit nem tanulnak a tapasztalatból.
Bátran kijelenthetem, hogy miután évekig tanulmányoztam a magyar nyelvet, meggyőződésemmé vált: ha a magyar lett volna az anyanyelvem, az életművem sokkal értékesebb lehetett volna. Egyszerűen azért, mert ezen a különös, ősi erőtől duzzadó nyelven sokszorta pontosabban lehet leírni a parányi különbségeket, az érzelmek titkos rezdüléseit.
Nem tudom, élnek-e emberek a Holdon, de ha élnek, akkor a Földet használják elmegyógyintézetnek.
Ne dühöngj, hogy megöregedtél. Vannak, akiknek ez sem sikerül.
A szerelem egy személy és az összes többi közötti különbség durva felnagyítása.
Egy nő még akkor is emlékszik az első csókra, amikor a férfi már az utolsót is elfelejtette.
Te meglátsz valamit, és azt kérdezed: „miért?”, de én megálmodok sosem volt dolgokat, és azt mondom: „miért ne?”.
Ügyelj arra, hogy megszerezd azt, amit szeretsz, különben kénytelen leszel megszeretni azt, amit kapsz.
Nem azért felejtünk el játszani, mert megöregszünk, hanem attól öregszünk meg, hogy elfelejtünk játszani.

Sík Sándor
A legszebb művészet tudod mi,
Derült szívvel megöregedni.

Simles, S.
A példa a leghatékonyabb tanítók egyike, noha szótlanul tanít.

sírfelirat
Amik vagytok, voltunk mi is,
amik vagyunk, lesztek ti is.

Stendhal
Fontos, hogy senkinek se hízelegjünk. Még a népnek se.
A tökéletes boldogság megsemmisíti a reményt, távlat nélküli világot jelent.
Az élet oly rövid, hogy az ember ne fossza meg magát az örömtől, még ha az öröm veszélyt rejteget is.

Suetonius, Caius
Jaj annak a népnek, amelynek történetét az ellenségei írják.

Sütő András
Egy ember életében nem az első és nem is az utolsó szavak a fontosak, hanem az, amit közben elmond a világnak.

Swift, Jonathan
Ha egy valóban nagy zseni megjelenik a földön, azt onnan tudjuk, hogy az ostobák mind összefognak ellene.

Syrus, Publilius
A botlás másodszorra már hiba.
A szerencse üvegből van: mikor legszebben ragyog, akkor törik el.
Önmagát ítéli el a bíró, ha felmenti a bűnöst.
Nem a szándék, hanem az idő veti végét a szerelemnek.
Az élet önmagában rövid, de a szenvedések meghosszabbíthatják.
A szerencsét könnyebb megtalálni, mint megőrizni.
Megkettőzi bűnét az, aki nem szégyelli.
Aki a rászorulónak hamar ad, adománya kétszeres.
A nélkülözőnek sok minden hiányzik, a kapzsinak minden.

Szabó Dezső
Minden magyar felelős minden magyarért.

Szabó Magda
Ha valamiről van véleményem – jobb azt megmondani. Aztán, ha véleményestül is szeretnek, jó, ha nem szeretnek, hát azt is el kell viselni.

szanszkrit mondás
A tegnap csupán álom,
A holnap nem több mint látomás,
Minden tegnap a boldogság álma,
Minden holnap csak remény csillogása.
Vigyázz ezért, hogy mit kezdesz a máddal!

Széchenyi István gróf
Nemzetünknek mindig az volt egyik legnagyobb hibája, hogy vagy nem bízott magában, vagy elbízta magát.
A legcifrább szavaknak sincs hitele ott, hol tények bizonyítanak ellenkezőt.
Magyarnak lenni felemelő érzés, de nem kifizetődő.
Sokan azt gondolják: Magyarország – volt; én azt szeretem hinni – lesz!
Az ember annyit ér, amennyit másoknak használ.
Csak a gyenge szereti önmagát, az erős egész nemzeteket hordoz szívében.
Akit magyarnak teremtett az Úristen, és nem fogja pártját nemzetének – nem derék ember.
Tiszteld a múltat, hogy érthesd a jelent, és munkálkodhass a jövőn.
Jó magyarnak lenni igen nehéz, de nem lehetetlen.
Olyan kevesen vagyunk, hogy még az apagyilkosnak is meg kell bocsátanunk.

Széchenyi Zsigmond gróf
A fantáziát kárpótlásul kaptuk mindazért, amik nem vagyunk, a humorérzéket pedig vigaszképpen azért, amik vagyunk.

Szent Ágoston
Eltávolodni a fennkölttől és közeledni egy csekélyebb felé, ez a rosszakaratnak a kezdete.
Éppen nem nagy dolog elkezdeni a jót. Azt be is végezni, egyedül ez teszi az embert tökéletessé.

Szent Tamás
Adj Uram humorérzéket. Segíts, hogy értsem a tréfát, hogy vidám legyek, és másokat is fel tudjak vidítani.

Szent-Györgyi Albert
A felfedezés lényege: látni azt, amit már mindenki látott, de olyat gondolni, amit senki más nem gondolt róla.
Az ember feje gondolkodásra való... nem pedig adatok tárolására.
Századokon át az volt az emberek fő gondja, milyen lesz az élet a halál után. Úgy látszik, ma először arra kell válaszokat keresnünk, milyen lesz az élet a halál előtt.
Látni, amit mindenki lát, és gondolni, amire senki sem gondolt.

Szilágyi Domokos
Az élet egyikünk számára sem könnyű. De hinnünk kell, hogy tehetségesek vagyunk valamiben, s hogy ezt a valamit bármi áron el kell érnünk.

Szimonidész
Az erőseket segíti a szerencse.

Szkovoroda, Grigorij Szavics
Nem az az ostoba, aki nem tud, hanem az, aki nem is akar tudni.

Szókratész
Figyelj nagyon az ellenségeidre, mert ők látják meg először a hibáidat!
A férfinak előnyös a házasság: ha jó feleséget talál, boldog lesz, ha rosszat, bölcs lesz.
Házasodj, vagy ne házasodj, mindkettőt meg fogod bánni.
Az egyetlen igaz bölcsesség annak tudása, hogy nem tudunk semmit.

Szolón
A beszéd a tettek tükörképe.

Szolzsenyicin, Alekszandr Iszajevics
A kommunistánál kártékonyabb és veszélyesebb embertípust még nem produkált a történelem. Cinizmusuk, szemtelenségük, hataloméhségük, gátlástalanságuk, rombolási hajlamuk, kultúra- és szellemellenességük elképzelhetetlen minden más, normális, azaz nem kommunista ember számára. A kommunista nem ismeri a szégyent, az emberi méltóságot, és fogalma sincs arról, amit a keresztény etika így nevez: lelkiismeret. A kommunista eltorzult lélek! Egészséges szellemű európai ember nem lehet kommunista! Nincs olyan vastag bőrt igénylő hazugság, amit egy kommunista szemrebbenés nélkül ki ne mondana, ha azt a mozgalom érdeke vagy az elvtársak személyes boldogulása úgy kívánja.

szomáli mondás
A bátor egyszer hal meg, a gyáva számtalanszor.
Aki kíméli magát, a gyengeségbe hal bele.
A nyelv van legközelebb a foghoz, az mégis belemar.
A víz igazi ízét csak a sivatagban érezhetni.
Akik el tudják osztani a húst egymás közt, azok nem veszekednek a levesen.
Az elkésett lépés – hátralépés.
A holttest elásható, de a szóbeszéd nem.

Szophoklész
Igazságot tudj, aztán szidj csak másokat.
Gyógyító isten az idő.
Az önhittség nyomán csak balsiker terem.
Sokat, vagy jót beszélni, két külön dolog.
Legnagyobb kincsünk a bölcs megfontolás.
Az ellenségből holtában sem lesz barát.

Sztálin, Joszif Visszarionovics
A nehézségek azért vannak, hogy leküzdjük őket.
A szovjet hadseregben nagyobb bátorság kell a visszavonuláshoz, mint az előrenyomuláshoz.

Szuvarov, Alekszandr Vasziljevics
A gyorsaság szükséges, a sietség káros.

Tacitus
Emberi dolog gyűlölni azokat, akiket megsértettünk.
Jaj annak a nemzetnek, amelynek ellensége írja a történelmét.
Az élők szíve a holtak igazi temetője.

Talleyrand-Périgord, Charles Maurice de
A világon egyetlen búcsú sem olyan nehéz, mint a búcsú a hatalomtól.

Talmud
Tanácsot a véntől, tettet az ifjútól.
Becsületet vagy becstelenséget szerez az ember magának ama kör által, melyet magának választ.
Az ember barát nélkül olyan, mint a bal kar a jobb nélkül.
Az élet csupán kölcsön; a halál a hitelező, aki egy napon behajtja azt.

Tamási Áron
Aki embernek hitvány, magyarnak is alkalmatlan.
Akit szeretünk, az a halálon túl is létezik nekünk; amiben erősen hiszünk, az valóság lesz egyszer.
Azért vagyunk a világon, hogy valahol otthon legyünk benne.

Teleki Pál gróf
Nem akkor leszünk magabiztosak, ha mindig igazunk van, hanem akkor, ha nem félünk a tévedéstől.
Szükséges, hogy mindnyájan segítsük és irányítsuk a társadalmat a békés együttélésre, annak keresésére, ami összekapcsol, és nem annak keresésére vagy felhánytorgatására, ami szétválaszt.
Ahhoz, hogy egymást megszeressük, nem nagy tárgyalások, hanem emberi dolgok kellenek, amelyek az embereket egymáshoz közelebb hozzák.
Ha valaki rácáfol arra, amit hirdet, sokkal jobb, ha egyáltalán semmit sem hirdet.

Terentius
Ahány ember, annyi vélemény.

Thackeray, William Makepeace
A világ csak tükör, mely mindenkire saját arckifejezését vetíti vissza.
Azoknak az embereknek, akik senkivel sem törődnek, az a sorsuk, hogy nekik se legyen egy barátjuk sem.

Thatcher, Margaret
Az a baj a szocialistákkal, hogy előbb-utóbb kifogynak a mások pénzéből.

Tillich, Paul
Az első lépés azon az úton, hogy az ember erős legyen, abban áll, hogy az ember magának bevallja saját gyengeségét.

Timmermans, Felix
Mindenkinek szüksége van valakire, akit jobban szeret önmagánál.

Tóth Tihamér
Az ifjúság jelene hazánk jövője.

Tucholsky, Kurt
Az okos emberek megjátszhatják, hogy buták. Fordítva már jóval nehezebb a dolog.

Twain, Mark
Húsz év múlva sokkal jobban fogod sajnálni azokat a dolgokat, amiket nem csináltál meg, mint azokat, amiket igen.
A legjobb módszer önmagunk felvidítására, ha felvidítunk valakit.
Semmi sem igényli annyira a változtatást, mint mások szokásai.
Ádám volt az egyetlen ember, aki ha mondott valami jót, tudta, hogy még senki nem mondta előtte.
Nem az teszi gazdagságodat, amit birtokolsz. Ha meg vagy elégedve azzal, amid van – ez a boldogság.

Valéry, Paul
Isten megteremtette az embert, s mivel látta, hogy nem eléggé magányos, élettársat adott neki.
Az ember olyan állat, akit a ketrecen kívül zártak be.
Minden ellenségünk halandó.

Valluvar
Elvetni egy bölcsnek barátságát balgább, mint ellenséget százával szerezni.
Ki a jót feledi, balga, de még balgább, ki a rosszat feledni képtelen.
Ha a szemek beszélnek, szavaknak többé hasznát ott nem veszi senki.

Várnai Zseni
Kenyér mellé kell a dallam is,
vers és virág az ember asztalára.

Verne, Jules
Amit egy ember el tud képzelni, azt valaki más meg tudja valósítani.

Voltaire
Nem elég hódítani, meg kell tanulnunk csábítani.
Orvosok gyógyszereket rendelnek, melyekről csak nagyon keveset tudnak, betegeiknek, akikről még kevesebbet tudnak, olyan betegségekre, melyekről semmit sem tudnak.
A szexet Isten teremtette. A házasságot a papok.
Semmiben sem értek egyet Önnel, de életemet adnám, hogy elmondhassa véleményét.

Wass Albert gróf
Tiszteld otthonodat s a Földet, melyen élsz, hogy maradékaid is hosszú életet élhessenek rajta!
Szeresd a Te népedet, nemzetedet, jobban, mint önmagad, s rajta kívül más isteneid ne legyenek.
Mi az egység? Ha mindannyian egyet akarunk. Ha mindannyian másképpen is akarjuk azt az egyet, már akkor is egység az.
Az igazságot, a békét és a megértést mindig csak azok keresik a földön, akiket legyőztek és eltapostak.

Weil, Simon
Meg kell tanulnunk vágyakozni az után, ami a miénk.

Wells, Herbert George
Az evolúció a fokozatos fejetlenség elve.

Wilde, Oscar
Mindig bocsáss meg ellenségeidnek! Nincs, ami jobban dühítené őket.
Egyetlen ember sem elég gazdag ahhoz, hogy visszavásárolja a múltját.
Egy férfival nem történhet rosszabb, mint ha azt a nőt kapja meg, akit megérdemel.
Az igaz barát szemből támad.
A nőket szeretni kell, nem megérteni.

Wilder, Thorton
Az élet hamis helyzetek töretlen folyamata.

Wilson, Thomas Woodrow
Könnyű hozzászokni egy másik ember tragédiájához.

Wittgenstein, Ludwig
Amit egyáltalán meg lehet mondani, azt meg kell mondani világosan; amiről pedig nem lehet beszélni, arról hallgatni kell.
Egyetlen napon meg lehet élni a pokol rettenetét; az időből bőven futja rá.

Wodehouse, Pelham Grenville
A vadászat vonzereje szinte teljesen attól függ, hogy a puska melyik végén helyezkedünk el.

Wolf, Christa
A félelmet is fel lehet szabadítani, és közben kiderül, hogy a félelem az elnyomás tartozéka.

Wringley, William
Ha két ember mindig egyetért, az egyik felesleges.

Yeats, William Butler
Aki magasba tör, szomszédjára hág.

Pótlás

felirat a falu határában
Hajts óvatosan, mert a falu orvosa és a sírásó is szabadságon van.

Hernádi László Mihály
Már minden kütyüd felettébb okos, csak te maradtál olyan szerencsétlenül hülye.
Vannak, akiknek éppen az a kerekük hiányzik, aminek a többit kéne hajtania.
Fiatal korban könnyen nevetünk a halálra, de közeledvén hozzá, mosolyunk egyre fanyarabb lesz.

ismeretlen szerző
A halottas ruhán nincs zseb.